Qamchiqda kutilayotgan bo‘ron, do‘ppili va ro‘molli o‘zbekcha fleshmob, Adliya vazirligi—Yoshlar Ittifoqi tandemidan gollivudcha video va kunning boshqa qiziqarli xabarlari

8-yanvarning e’tiborga molik yangiliklari — “Daryo”ning kechki dayjestida.

1. O‘zbekiston Prezidenti Shavkat Mirziyoyev va nihoyat Tojikistonga ham boradi. Boshlanishiga 10—11-yanvar kunlari bosh vazir Abdulla Aripov Dushanbeda bo‘ladi.
2. 11—12 va 14-yanvar kunlari Qamchiq dovonida bo‘ronli ob-havo kutilmoqda. Dovondagi so‘nggi shov-shuvli bo‘ronning tafsilotlari — bu yerda. Ehtiyot bo‘ling!
3. O‘zbekistonda dollar kursi 2 so‘mga, yevro kursi 12 so‘mga oshdi. Dollar kurs 2,33 so‘mga oshib, 8139 so‘mni tashkil etdi.
4. Yoshlar ittifoqi qonun ustuvorligi haqida Gollivud uslubida videorolik tayyorladi. Unda Alisher Uzoqovning qahramoni Malibu’da qochadi, uni quvlashga hatto vertolyot ham jalb etiladi. Vah!
5. Fotogalereya: O‘zbek internetida yangi trend — do‘ppi va ro‘mol fleshmobi. Facebook’ning o‘zbek tilli segmentida yangi trend mashhur bo‘ldi — foydalanuvchilar boshiga do‘ppi kiyib tushgan suratlarini o‘z sahifalariga joylashtirib bormoqda.